**Prešernovo gledališče Kranj kot organizator 51. Tedna slovenske drame objavlja razpis za nagrado za mladega dramatika.**

Za nagrado za mladega dramatika konkurirajo izključno nova izvirna slovenska dramska besedila avtorjev, starih do trideset (30) let. Avtor, ki konkurira za nagrado za mladega dramatika, ne more sočasno poslati istega besedila na natečaj za nagrado Slavka Gruma.

**RAZPISNI POGOJI**

* za nagrado za mladega dramatika konkurirajo izključno nova izvirna slovenska dramska besedila avtorjev, starih do 30 let;
* avtor, ki se poteguje za nagrado za mladega dramatika, ne sme sočasno poslati istega besedila na natečaj za nagrado Slavka Gruma;
* dramsko besedilo mora biti napisano v slovenskem jeziku in ne sme biti objavljeno ali uprizorjeno;
* avtorji smejo isto besedilo na natečaj poslati samo enkrat;
* avtorji morajo poslati štiri (4) izvode besedila pod šifro in zraven priložiti zaprto kuverto, označeno z isto šifro, v katero vložijo list s svojimi podatki (ime in priimek, naslov, telefonska številka in elektronski naslov), ter en (1) izvod besedila na elektronski naslov pgk@pgk.si;
* moralno in pravno so za izvirnost besedila odgovorni avtorji;
* članstvo v žiriji izključuje možnost sodelovanja na natečaju.

Rok za oddajo dramskih besedilje **30. november 2020**.

Mladi dramatiki naj pošljejo zaprto kuverto z osebnimi podatki ter štiri tipkopise besedila na naslov: Prešernovo gledališče Kranj, Glavni trg 6, 4000 Kranj s pripisom »Za nagrado za mladega dramatika«, en (1) izvod pa na elektronski naslov: pgk@pgk.si.

Poslanih besedil ne vračamo.

Veselimo se vašega zanimanja in sodelovanja!

*Prešernovo gledališče Kranj*